— Укх шера вай Мехка Правительствос хьахьожадаь 2 миллион совгIа ахча кхаьчад тхона. Цох хиланза яргйоаца молхаш а, кхыйола медикаменташ а ийцай. Иштта укх шера ветеринарни сертификаташ электронни дерзадар бахьан долаш оргтехника а ийцай. Из болх дIакхахьа 60 болх бе моттиг Iалаш яьй. Болхлошта из гота дIаIомаяьй. Цудухьа тахан цхьан хана чухь 60 сопроводительни оала каьхат (сертификат) дIадала йиш йолаш да тхо. Россе гIола, ветиринарни посташка, из чоалх кхы а вIаштIехьа цаялар бахьан долаш, сертификаташ дIадалара болх хала вIаштIехьабоал. Иштта тхо хIанз чуIешдола гIишло а еннай тхона тхоай доалахьа хургйолаш. Ер хьаелалехьа готта ер тхо чуIеш хинна фусам.